पतरातू में राज्य स्तरीय युवा खेल कूद महोत्सव आठ नौ मार्च को
सरकारके खेलकूद एवं युवाकार्य निदेशालय ने पतरातू में राज्य स्तर के दो दिवसीय खेलकूद महोत्सव के आयोजन का निर्णय लिया है। यह अायोजन आठ और नौ मार्च को पीटीपीएस डैम परिसर में होगा। इसका उदघाटन पर्यटन, कला संस्कृति, खेलकूद एवं युवाकार्य विभाग के मंत्री अमर बाउरी करेंगे। जिसमें राज्य भर के सैकड़ों एनसीसी, एनएसएस और नेहरू युवा केंद्र के कैडेट शामिल होंगे। इस आयोजन की सफलता को लेकर शुक्रवार को उपविकास आयुक्त सुनील कुमार, बीडीओ कुमार अभिनव स्वरूप और इवेंट्स मैनेजर रांची, पीटीपीएस के प्रशासक प्रभाकर झा की टीम ने स्थल निरीक्षण किया। अधिकारियों ने बताया कि यह बड़ा आयोजन है। इससे युवा खेलकूद समेत स्किल डवलपमेंट को बढ़ावा मिलेगा।
कौन-कौनसे इवेंट्स होंगे : इसआयोजन में सुबह योग कार्यक्रम, झारखंड पर क्विज प्रतियोगिता, लीडरशिप, समय प्रबंधन, कौशल विकास, एंगर मैनेजमेंट, कम्यूनिकेशन डेवलपमेंट, कैशलेस पर व्याख्यान, रात्रि में सांस्कृतिक कार्यक्रम, संगीत प्रतियोगिता, विभिन्न खेलकूद प्रतियोगिता, वाटर एडवेंचर आदि होंगे।
hin_Deva hin_Deva hin_Deva